钦定古今图书集成/明伦汇编/闺媛典/第125卷 > 耶律养正妻韩氏〈贾氏杨氏丁氏金氏附〉
## 钦定古今图书集成/明伦汇编/闺媛典/第125卷 > 耶律养正妻韩氏〈贾氏杨氏丁氏金氏附〉

按《淮安府志》：“韩氏名惟秀，耶律养正妻。年二十二，归
养正。六月，正没于官。无子，适其弟敏，亦亡。与敏妻贾
氏同志守节岁馀。贾死，韩独奉父母终身。洪武十七
年旌表。初，贾二子肃、宽尚幼，韩抚如己子。后肃娶杨
氏，逾年肃夭，杨年十九，亦守节。宽娶丁氏，洪武初，宽
历官户部侍郎，卒。丁年二十，抚子立，与杨同守。立长”
娶金氏，金亦早寡守节，杨与丁皆寿终，淮人称为“五
节妇。”